«Էրազմուս+»-ի «Բարձրագույն ուսումնական հաստատությունները՝ երիտասարդների ձեռներեցության համար» (HEIFYE) ծրագրի շրջանակներում օրերս ՀՊՏՀ-ում տեղի է ունեցել ազգային սեմինար, որի նպատակն էր ուսանողների, դասախոսների, ձեռներեցների և պետական գերատեսչությունների շրջանակներում հասանելի դարձնել ծրագրի արդյունքները, ներգրավել նրանց երիտասարդների ձեռներեցության ինտենսիվացման գործընթացներին նվիրված միջոցառումներում: Սեմինարը կազմակերպվել էր ՀՊՏՀ ՄՏՀ ամբիոնի կողմից, որը HEIFYE ծրագրի հայաստանյան կորդինատորն է: Սեմինարին ներկա էին տարբեր ոլորտների ներկայացուցիչներ՝ դասախոսներ, ուսանողներ, ձեռներեցներ: